מונדיאל 2034

מונדיאל 2034 יהיה טורניר גביע העולם בכדורגל ה-25 של פיפ"א, אשר עתיד להתרחש בערב הסעודית.

== בחירת המארחת ==
הוצעו כמה הצעות מוקדמות למונדיאל 2034. לבסוף נבחרה ערב הסעודית, מכיוון שזו הייתה המדינה היחידה שהגישה הצעה עד המועד האחרון שקבעה פיפ"א, ה-31 באוקטובר 2023. המדינות הבאות הביעו עניין באירוח המונדיאל:

=== אסיאן ===
ההצעה הראשונה למונדיאל 2034 הוצעה כהצעה קולקטיבית על ידי חברי אסיאן. הרעיון של הצעה משולבת של אסיאן עלה כבר בינואר 2011, כאשר נשיא התאחדות הכדורגל של סינגפור, אמר כי ההצעה הועלתה בישיבת שרי החוץ של אסיאן. בשנת 2013, גורם בכיר חזר על רעיון אירוח המונדיאל. על פי כללי פיפ"א החל משנת 2017, לא ניתן לקיים את מונדיאל 2030 באסיה מכיוון שמדינות השייכות להתאחדות הכדורגל האסיאתית אינם יכולים להיכלל במכרז לאירוח מונדיאל 2030 בעקבות בחירת קטר בשנת 2022.<ref></ref><ref name="telegraph 2017"></ref> לכן, ההצעה המוקדמת ביותר של מדינה אסיאתית יכולה להשתתף במכרז לאירוח מונדיאל 2034.<ref name="AFP-2017Feb"></ref><ref></ref><ref name="SportsPro"></ref>

מאוחר יותר, מלזיה פרשה מהמעורבות במכרז לאירוח המונדיאל, אך סינגפור ומדינות אחרות באסיאן המשיכו במסע הפרסום להגיש הצעה משותפת למונדיאל בשנת 2034. בפברואר 2017 קיימה אסיאן שיחות על השקת הצעה משותפת במהלך ביקורו של נשיא פיפ"א ג'אני אינפנטינו ביאנגון, מיאנמר.<ref name="AFP-2017Feb"></ref> ב-1 ביולי 2017 אמר סגן יו"ר ההתאחדות הכדורגל באינדונזיה כי בשל שיקולים גאוגרפיים ותשתיות והפורמט המורחב של המונדיאל (48 נבחרות), לפחות שתיים או שלוש מדינות של אסיאן יחדיו יהיו בעמדה הדרושה לאירוח משחקים.<ref name="SportsPro"></ref><ref></ref>

בספטמבר 2017, בכיר בהתאחדות הכדורגל התאילנדית אישר כי ההתאחדות "ניצלה את האינטרס שלה להציע ולארח במשותף את מונדיאל 2034 עם אינדונזיה.<ref name="Singapore2017"></ref><ref name="SportsPro"></ref> באותה הזדמנות, המזכיר הכללי של התאחדות הכדורגל של אסיאן, אישר כי אינדונזיה ותאילנד יגישו הצעה משותפת.<ref name="SportsPro" /> אינדונזיה הייתה הנבחרת האסייתית הראשונה והמדינה היחידה בדרום מזרח אסיה שהשתתפה בגביע העולם,<ref></ref> כאשר המדינה היה ידוע בשם איי הודו המזרחיים ההולנדיים.

עם זאת, ביוני 2018, אחד מחברי הוועד הפועל של פיפ"א שהוא גם נשיא לשעבר של התאחדות הכדורגל המלזית הביע עניין להצטרף לאינדונזיה, וייטנאם ולתאילנד באירוח המונדיאל. ארבע המדינות אירחו במשותף בעבר את גביע אסיה בכדורגל ב-2007.

ביוני 2019 הודיע ראש ממשלת תאילנד, פריות צ'אן-אוצ'ה, כי כל 10 מדינות אסיאן ישיקו הצעה משותפת לארח את מונדיאל 2034.<ref name=":0"></ref> זאת תהיה ההצעה הראשונה של עשר מדינות בהיסטוריה של המונדיאל.

ב-9 באוקטובר 2019 הציעו חמש מדינות אסיאן רשמית לארח את מונדיאל 2034. תאילנד תוביל את היוזמה.<ref></ref>

=== מצרים ===
שר הספורט והנוער של מצרים אמר כי מצרים שוקלת להציע הצעה לארח את מונדיאל 2034.<ref></ref> הצעה כזו צריכה להיות מוגשת על ידי ההתאחדות הלאומית לכדורגל ולא על ידי המדינה.

הצעה זו ירדה מהפרק כאשר מרוקו הנמצאת ביבשת אפריקה גם כן נבחרה לארח את מונדיאל 2030, מה שפוסל את הצעת מצרים.

=== זימבבואה ===
שר התיירות של זימבבואה אמר כי זימבבואה תציע לארח את מונדיאל 2034. הרעיון שלו הוא שהארארה (בירת זימבבואה) תשמש כעיר המארחת אך בשיתוף עם ערים מרכזיות אחרות באזור כמו מפוטו, יוהנסבורג, גאבורון ולוסקה. כל הערים האלה נמצאות במרחק טיסה של שעה וחצי אחת מהשנייה.<ref></ref>

הצעה זו ירדה מהפרק כאשר מרוקו הנמצאת ביבשת אפריקה גם כן נבחרה לארח את מונדיאל 2030, מה שפוסל את הצעת זימבבואה.

=== אוסטרליה ===
לאחר הצעתה הכושלת של אוסטרליה לארח את מונדיאל 2022, אוסטרליה שקלה להגיש הצעה משותפת עם ניו זילנד, שאיתה אוסטרליה אירחה את מונדיאל הנשים 2023.<ref></ref><ref></ref> אוסטרליה קידמה מחדש כוונה זו באוגוסט 2021, זמן קצר לאחר בחירתה של בריסביין לאירוח אולימפיאדת הקיץ 2032.<ref></ref> כמו כן נדון האם ניתן לשקול הצעה משותפת עם אינדונזיה במקום ניו זילנד. המזכיר הכללי של התאחדות הכדורגל האינדונזית אמר כי אינדונזיה ואוסטרליה מנהלות יחסים טובים זו עם זו.<ref></ref>

לבסוף, בסוף אוקטובר 2023 הודיעה אוסטרליה שהיא כבר לא מעוניינת לארח את מונדיאל 2032, וכך נותרה סעודיה כמדינה היחידה שהגישה הצעה לפי תום המועד להגשת הצעות.

=== הביעו עניין באירוח ===
סקירה כללית של המדינות המועניינות באירוח:
* AFC:
** אינדונזיה, וייטנאם, מלזיה, סינגפור ו - תאילנד
** סין
* AFC – OFC:
** אוסטרליה (כנראה עם ניו זילנד או אינדונזיה)
* CAF:
** 
** 
** 

== הערות שוליים ==

קטגוריה:גביע העולם בכדורגל